માનવમિત્ર,નવી દિલ્હી:ગુરૂવારે દિલ્હીથી કર્ણાટકના બે દિવસીય પ્રવાસ માટે રાહુલ ગાંધી રવાના થયા હતા. સ્પેશિયલ વિમાનમાં તેમના ઉપરાંત કૌશલ વિદ્યાર્થી અને ત્રણ અન્ય લોકો પણ સવાર હતા. કૌશલ વિદ્યાર્થીએ પત્રમાં ડીજી અને આઇજીને જણાવ્યું કે કોંગ્રેસ અધ્યક્ષ જે વિમાનમાં જઇ રહ્યા હતા, તેમાં ઘણીબધી ટેક્નીકલ ખામીઓ આવી ગઇ અને તે સામાન્ય ન હતી. કોંગ્રેસે કર્ણાટક પોલીસને પત્ર લખીને કોંગ્રેસ અધ્યક્ષ રાહુલ ગાંધીના સ્પેશિયલ વિમાનમાં અચાનક આવેલી ટેક્નીકલ ખરાબીની ફરિયાદ કરી હતી.પોલીસે કહ્યું કે તેની તપાસ કરાવવામાં આવશે. દરમ્યાન વડાપ્રધાન નરેન્દ્ર મોદીને આ ઘટનાની જાણ થતાં રાહુલ ગાંધીને ફોન કર્યો હતો અને તેમની તબિયતના હાલચાલ પૂછ્યા હતાં.